Diari Oficial de la Generalitat Valenciana


Sumari del DOGV 2806, del 07-08-1996 (1996/838992)

DECRET 147/1996, de 30 de juliol, del Govern Valencià, pel qual aprova la concessió de dos avals de la Generalitat Valenciana a Ferrocarrils de la Generalitat Valenciana.
--------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/07/30/147/dof/vci/html**

### Dades del document

Número de DOGV
:   2806

Data del DOGV
:   07-08-1996

Secció del DOGV
:   ALTRES DISPOSICIONS

Número del document
:   1996/838992


Data del document
:   30-07-1996

Organisme emissor
:   Conselleria d'Economia i Hisenda

Tipus de document
:   Decret

DECRET 147/1996, de 30 de juliol, del Govern Valencià, pel qual aprova la concessió de dos avals de la Generalitat Valenciana a Ferrocarrils de la Generalitat Valenciana.   
La Llei d'Hisenda Pública de la Generalitat Valenciana autoritza el Govern Valencià per a la concessió d'avals sota determinades condicions que s'hi fixen.   
D'altra banda, la Llei 9/1995, de 31 de desembre, de Pressupostos de la Generalitat Valenciana per a l'exercici de 1996, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques, fins un límit de 34.475 milions de pessetes.  
Basant-se en la normativa esmentada, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 30 de juliol de 1996,  
DECRETE  
Article únic  
Autoritzar el conseller d'Economia i Hisenda per a la firma de dos avals de Tresoreria a favor de Ferrocarrils de Generalitat Valenciana, destinats a garantir dues operacions de crèdit, que s'han de concertar amb el Banco EspaÑol de Crédito, SA., per import de 2.026 milions de pessetes de principal, i amb el Banco de Alicante, per import de 500 milions de pessetes de principal, segons les estipulacions contingudes en els annexos d'aquest decret.  
Així mateix, és autoritzat per atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què fa referència el paràgraf anterior, i a determinar, en el supòsit de fer-ne ús, les condicions d'aquests avals, en el marc del que estableix la Llei d'Hisenda Pública.  
València, 30 de juliol de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ  
ANNEX I   
València, ... d ... de 1996.  
José Luis Olivas Martínez, conseller d'Economia i Hisenda, en nom de la Generalitat Valenciana, segons que disposa la Llei d'Hisenda Pública de la Generalitat Valenciana i en virtut del Decret 147/1996, de 30 de juliol, del Govern Valencià, concedeix un aval a l'entitat Ferrocarrils de la Generalitat Valenciana, com a garantia d'un préstec per import de 1.420.230.260 de pessetes de principal, que s'ha de formalitzar amb el Banco EspaÑol de Crédito, SA., a un termini de fins deu anys, inclosos quatre de carència, i tipus d'interès amb referència al Mibor més un diferencial de 0,10 punts.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat amb la finalitat de finançar el programa d'inversions per a 1996 de Ferrocarrils de la Generalitat Valenciana.  
2. Aquest aval garanteix la totalitat del principal del préstec i dels interessos fins l'extinció de l'obligació principal, sense la possibilitat de realitzar novacions en el contracte de préstec sense l'autorització del conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificat de la disposició per part del prestatari i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
El conseller d'Economia i Hisenda, José Luis Olivas Martínez.  
ANNEX II  
València, ... d ... de 1996.  
José Luis Olivas Martínez, conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana i en virtut del Decret 147/1996, de 30 de juliol, del Govern Valencià, concedeix un aval a l'entitat Ferrocarrils de la Generalitat Valenciana, com a garantia d'un préstec per import de 110.272.624 de pessetes de principal, que s'ha de formalitzar amb el Banco de Alicante, a un termini de fins deu anys, inclosos tres de carència, i tipus d'interès amb referència al Mibor més un diferencial de 0'05 punts.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat amb la finalitat de finançar el programa d'inversions per a 1996 de Ferrocarrils de la Generalitat Valenciana.  
2. Aquest aval garanteix la totalitat del principal del préstec i dels interessos fins l'extinció de l'obligació principal, sense la possibilitat de realitzar novacions en el contracte de préstec sense l'autorització del conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificat de la disposició per part del prestatari i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
El conseller d'Economia i Hisenda, José Luis Olivas Martínez.  
ANNEX III  
Contracte d'aval entre la Generalitat Valenciana  
i Ferrocarrils de la Generalitat Valenciana  
D'una banda, el Sr. José Luis Olivas Martínez, conseller d'Economia i Hisenda de la Generalitat Valenciana, i de l'altra el Sr. Jorge García Bernia, director gerent de Ferrocarrils de la Generalitat Valenciana,  
Exposen  
1. El Govern Valencià, en virtut de les competències que li confereix la legislació vigent i a proposta del conseller d'Economia i Hisenda, autoritzà mitjançant el Decret 147/1996, de 30 de juliol, la concessió de dos avals a Ferrocarrils de la Generalitat Valenciana, destinats a garantir dos préstecs que s'han de formalitzar amb el Banco EspaÑol de Crédito, SA., i el Banco de Alicante, per imports de 2.026 milions i 500 milions de pessetes de principal, respectivament, tots dos a un termini de fins deu anys.  
2. Les parts pretenen regular les relacions mútues derivades de la concessió del avals a què es fa referència en l'apartat 1 d'aquesta exposició, i els termes i les condicions de la garantia prestada, per a la qual cosa, lliurement i voluntàriament, convenen subscriure aquest contracte d'acord amb les següents  
Clàusules  
Primera. La Generalitat Valenciana es compromet a avalar Ferrocarrils de la Generalitat Valenciana, en els termes establerts en el Decret 147/1996, de 30 de juliol, del Govern Valencià.   
Segona. Per la prestació de la garantia descrita en concepte d'aval, Ferrocarrils de la Generalitat Valenciana es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Tercera. Ferrocarrils de la Generalitat Valenciana es compromet a trametre a la Conselleria d'Economia i Hisenda els seus comptes anuals i l'informe d'auditoria d'aquests.  
Quarta. L'entitat avalada es compromet expressament a presentar justificació documental de la destinació de l'import avalat, i a facilitar, si escau, la inspecció i el control de la Conselleria d'Economia i Hisenda per tal de comprovar-ho.  
Cinquena. La Generalitat Valenciana, per l'aval prestat, respon del pagament de les obligacions només en el cas que el deutor no complisca aquestes obligacions, amb les limitacions i excepcions com a fiador indicades en els annexos I i II del Decret 147/1996, de 30 de juliol, del Govern Valencià, i amb les reserves de drets que s'estableixen en la normativa general de l'Estat en aquest tipus de contractes.  
Sisena. Una vegada efectuat el pagament, la Generalitat Valenciana se subrogarà en tots els drets que l'entitat beneficiària de les garanties tinga contra l'avalat.  
 Les despeses que es puguen produir com a conseqüència de l'exercici de les accions derivades d'aquest contracte seran, en tot cas, a compte de l'avalat.  
València, ... d ... de 1996.  
José Luis Olivas Martínez, conseller d'Economia i Hisenda; Jorge García Bernia, director gerent de Ferrocarrils de la Generalitat Valenciana.


Còpia Permalink ELI